Guwahati: हादोरसानि खुंथाइ गोहोयाव जिरायनाय गिबि मन्थ्रि (Chief Minister) सर्बानन्द सन'वाल बिथांआ दैदेननाय भारतीय जनता पार्ति सुंद'यै बि जे पि नि सोरखारा राज्यो-राजानि गोगोम रैखाथि (Protection) आरो खैफोद अल'खदनि जानो गोनां थासारिजों मुगा मुगि बुब्लियाव सामलायनो थाखाय गुबुन गुबुन मावबिथांखि आखायाव लानाय नुनो मोननाय जादों। बेनि आगान महरै आसामाव लाबोदों गोदान रब'टिक फायारफाइटार । गुबुन मोननै जुन्थिया (Devices) जेरै साइड स्केन स'नार आरो एरियेल ड्रनखौ हादोरसायारि अर खोमोरग्रा आरो अल'खद सामलाय बिफानाव सोदेरफानाय जादों। बे मावथांखिखौ सिगांआव सा-सानजा हादोरसायाव लाबोनाय जादों, बेनि गेजेरजों अल'खद सामलाय बिफान (Department) खौ गोख्रों खालामगोन होन्ना मिजिंथिनाय जादों।